Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: Az Alkotmánybíróság már több döntésében megállapította — elvi jelleggel a 9/1992. (I. 30.) AB határozatában —, hogy az Alkotmány 2. §-ának (1) bekezdésében
Paragraph Index: 822

Az Alkotmánybíróság már több döntésében megállapította — elvi jelleggel a 9/1992. (I. 30.) AB határozatában —, hogy az Alkotmány 2. §-ának (1) bekezdésében szabályozott jogállamiság alkotmányos elvéből folyó jogbiztonság követelménye: biztosítani az államnak, elsősorban a jogalkotónak, hogy „… a jog egésze, egyes részterületei és az egyes jogszabályok is világosak, egyértelműek, működésüket tekintve kiszámíthatóak és előreláthatóak legyenek a norma címzettjei számára” (ABH 1992, 65.). Az Szt. 38—39. §-aiban a lakásfenntartási támogatásra vonatkozó szabályokat is sérti az olyan önkormányzati rendeleti szabályozás, amely a lakásfenntartási támogatás törvényben meghatározott rendeltetésével ellentétes döntésre ad lehetőséget.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes